ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi-Program zapošljavanja žena – faza II“*

*Pitanja pristigla na esf.info@mrms.hr od 9. 3. do 17.03.2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | 1. u uputama za prijavitelje u dijelu 4. FINANCIJSKI ZAHTJEVI >1. IZRAVNI TROŠKOVI>1.2. OSTALI IZRAVNI TROŠKOVI pod točkom 1.2.5. navedeno je "Troškovi vanjskih usluga" i to: Troškovi upravljanja projektom i administracije te Troškovi pripreme i provedbe postupka javne nabave. Je li u sklopu Troška upravljanje projektom i administracije prihvatljiv trošak knjigovodstva? Ako je, koji su dokumenti potrebni za pravdanje? Je li u sklopu upravljanje projektom i administracije prihvatljiv trošak angažmana vanjskog suradnika za poslove voditelja projekta i financijskog administratora projekta? Ako je, koji su dokumenti potrebni za pravdanje?  2. S obzirom da navodite da Poziv „Zaželi – program zapošljavanja žena – faza II“ predstavlja nastavak financiranja aktivnosti prethodnog Poziva „Zaželi – program zapošljavanja žena“ (UP.02.1.1.05) na koji način će se taj nastavak ostvariti za one nositelje projekata faze 1 kojima projekti završavaju krajem 2020. godine i zbog toga nisu prihvatljivi prijavitelji? Ako će čekati mogućnost prijave (onih 120 dana prije završetka projekta - kolovoz, rujan 2020.) postoji velika vjerojatnost da će poziv ili biti obustavljen ili da će se iscrpiti sva sredstva.  Mogu li nositelji projekta faze 1 Zaželi biti prijavitelji u ovom pozivu bez obzira što im projekti ne završavaju unutar 120 dana od dana prijave na poziv i u slučaju da im projekti budu odobreni, ugovor jednostavno potpisati kad uvjeti to dozvole, odnosno po isteku projekta faze 1 te na taj način stvarno osigurati nastavak faze1? Htjeli bismo naglasiti da ovom klauzulom od 120 dana prije isteka projekta stavljate u nejednak položaj potencijalne prijavitelje. Želimo skrenuti pažnju na to da je ciljana skupina ovog poziva izuzetno ranjiva skupina (i nezaposlene žene i sami korisnici) kojima je stvarno potrebno osigurati nastavak aktivnosti. Najavom i promocijom ovog poziva kao nastavka dosadašnjih aktivnosti dali ste lažnu nadu i nezaposlenim ženama i korisnicima jer isti tu priliku zapravo neće dobiti. Stoga nam se kao najpoštenija opcija čini da omogućite svim prijaviteljima, trenutnim provoditeljima projekata faze 1, da budu ravnopravni prijavitelji, te ugovor potpišu po isteku sadašnjih projekata. | 1. Trošak upravljanja projektom i administracije prihvatljiv je kao vanjska usluga, no u tom slučaju ne računa se u okviru izravnih troškova osoblja primjenom fiksne stope od 20 %.  Trošak vanjske usluge knjigovodstva prihvatljiv je samo ukoliko je izravno povezan s pojedinačnom aktivnosti projekta pri čemu se veza s tom pojedinačnom aktivnošću može dokazati, te ukoliko se može utvrditi točan iznos koji se može pripisati usluzi knjigovodstva isključivo za projekt u sklopu kojeg se potražuje.  Popratni dokumenti nastanka i plaćanja troška ovisiti će o vrsti samog troška, te odluci Korisnika koji sklapa odnos s trećom stranom, a mogu uključivati npr. ugovor o djelu, ugovor o uslugama, račun, izvješće o provedenoj usluzi, te dodatno dokaz o plaćanju (npr. obračun drugog dohotka, izvod i sl.). Za više informacija o popratnoj dokumentaciji za pravdanje troškova, vidjeti točke 14.6. i 17.4. Općih uvjeta Ugovora koji su dio natječajne dokumentacije.  2. Na Poziv „Zaželi - program zapošljavanja žena - faza II“ (UP.02.1.1.13) mogu se prijaviti Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), koji završavaju u roku 120 od trenutka prijave na Poziv UP.02.1.1.13.  S obzirom da je riječ o otvorenom trajnom postupku dodjele bespovratnih sredstava te da rok za podnošenje projektnih prijedloga istječe 28. veljače 2021. godine, Prijavitelji – Korisnici iz ugovora o dodjeli bespovratnih sredstava iz Poziva „Zaželi – program zapošljavanja žena“ (UP.02.1.1.05.) svoje projektne prijedloge moći će podnijeti kada predmetni ugovori budu završavali unutar 120 dana od trenutka prijave na Poziv „Zaželi – program zapošljavanja žena – faza II“ (UP.02.1.1.13), pod uvjetom da Poziv nije obustavljen.  Prijavitelji su nositelji projekta, odnosno podnose projektne prijave. Bespovratna sredstva se dodjeljuju u skladu s uvjetima utvrđenima u Općim uvjetima koji se primjenjuju na projekte financirane iz Europskog socijalnog fonda u financijskom razdoblju 2014.-2020. te Posebnim uvjetima svakog pojedinačnog ugovora o dodjeli bespovratnih sredstava.  Članak 4. Općih uvjeta ugovora utvrđuje da je provedba projekta isključiva odgovornost Korisnika (u trenutku prijave Prijavitelja projektnog prijedloga), čak i kada Korisnik provodi projekt s jednim ili više partnera, odnosno Korisnik projekta - jedinica lokalne i područne (regionalne) samouprave ili neprofitna organizacija koja provodi projekt - izravno je odgovorna za početak, upravljanje, provedbu i rezultate projekta. Korisnik je odgovoran za kvalitetno planiranje proračuna projekta te za ispravnu i uspješnu provedbu aktivnosti.  Dakle, s obzirom na sve navedeno, kriterij od 120 dana primjenjuje se na Korisnika projekta, budući on ima isključivu odgovornost za provedbu projekta. Dodatno, ugovorne strane, odnosno potpisnici ugovora o dodjeli bespovratnih sredstava su Ministarstvo rada i mirovinskoga sustava, u ulozi Upravljačkog tijela, Hrvatski zavod za zapošljavanje, Ured za financiranje i ugovaranje projekata Europske unije, u ulozi Posredničkog tijela razine 2, te Korisnik (do tog trenutka Prijavitelj), kao treća ugovorna strana, koja preuzima obvezu provedbe projekta sukladno opisu i opsegu projekta, a u skladu s Općim i Posebnim uvjetima ugovora. Korisnik i Partner na projektu svoje odnose, obveze i zadaće na projektnim aktivnostima međusobno samostalno uređuju.  U pogledu zapošljavanja istih žena kao u prethodnom Pozivu odnosno nastavka aktivnosti, napominjemo sljedeće:  Projektne prijedloge u okviru kojih bi se zapošljavale iste žene koje su bile zaposlene u okviru projekata iz Poziva „Zaželi - program zapošljavanja žena“ (UP.02.1.1.05), mogu podnijeti ili novi Prijavitelji (koji nisu bili Korisnici u Pozivu UP.02.1.1.05) ili Prijavitelji - Korisnici iz ugovora o dodjeli bespovratnih sredstava iz Poziva UP.02.1.1.05, a koji završavaju unutar 120 dana od trenutka prijave na Poziv „Zaželi - program zapošljavanja žena - faza II“ (UP.02.1.1.13).  Korisnici iz ugovora o dodjeli bespovratnih sredstava iz Poziva UP.02.1.1.05, a koji završavaju izvan razdoblja od 120 dana od trenutka prijave na Poziv UP.02.1.1.13, mogu biti Partner Prijavitelju na ovom Pozivu, ali samo u slučaju da se projektni prijedlog iz ovog Poziva odnosi na zapošljavanje novih žena i uključivanje novih krajnjih korisnika, različitih od onih iz ugovora iz Poziva UP.02.1.1.05.  Dakle, ako Korisnik iz ugovora o dodjeli bespovratnih sredstava iz Poziva UP.02.1.1.05 želi kroz aktivnosti Poziva UP.02.1.1.13 zapošljavati iste žene/obuhvatiti iste krajnje korisnike kao u prethodnom Pozivu, a kako bi nastavio provoditi takve aktivnosti nakon što su iste završene na temelju ugovora iz Poziva UP.02.1.1.05, onda svoj projektni prijedlog treba podnijeti kada predmetni ugovor o dodjeli bespovratnih sredstava bude završavao unutar 120 dana od trenutka prijave na Poziv UP.02.1.1.13, pod uvjetom da Poziv nije obustavljen.  Ako navedeni Korisnik želi zapošljavati nove žene i obuhvatiti nove krajnje korisnike, različite od onih iz ugovora iz Poziva UP.02.1.1.05, a kako bi zadovoljio pojačane potrebe lokalnih zajednica kroz uključivanje onih žena/krajnjih korisnika koji dosad nisu bili uključeni u „Zaželi“, tada može biti Partner Prijavitelju na Pozivu UP.02.1.1.13, pritom poštujući propisane kriterije i uvjete natječajne dokumentacije.  Sukladno točki 8.2.2. Posebnih uvjeta ugovora, Posredničko tijelo razine 2 vršit će provjeru podataka o zaposlenim pripadnicama ciljane skupine te krajnjim korisnicima uključenima u projektne aktivnosti, s ciljem izbjegavanja dvostrukog financiranja. |
|  | U provedbi projekt Zaželi II zaposlili bismo osobu na mjesto npr. koordinatora na puno radno vrijeme. Osoba koju bi zaposlili je obrtnica i uz novo zaposlenje zadržala bi obrt - poslovne usluge (knjigovodstvo, promidžba i dr). S obzirom da ćemo i imati potrebu za tim uslugama možemo li napraviti ugovor sa tim obrtom i koristiti njihove usluge kao usluge vanjskog suradnika? | Nabavu za potrebe projekta Korisnik provodi uz poštivanje svih općih načela te pravila određenih Ugovorom, koja, ako je primjenjivo predstavljaju njegov sastavni dio, što uključuje i poduzimanje svih radnji i/ili mjera za sprječavanje (nastanka) sukoba interesa. |